Інстытут літаратуры імя Т. Р. Шаўчэнкі НАН Украіны

Інстытут літаратуры імя Т. Р. Шаўчэнкі НАН Украіны — навукова-даследчая ўстанова ў складзе Аддзялення літаратуры, мовы і мастацтвазнаўства Нацыянальнай акадэміі навук Украіны, займаецца навуковымі даследаваннямі ў галіне ўсебаковага вывучэння ўкраінскай і сусветнай літаратуры, распрацоўкі тэарэтычных і метадалагічных праблем, захавання і вывучэння рукапіснай спадчыны ўкраінскіх пісьменнікаў, а таксама падрыхтоўкі фундаментальных даследаванняў тэарэтычнага і гісторыка-літаратурнага плана, падручнікаў, дапаможнікаў, энцыклапедый, паказальнікаў, бібліяграфічнай і іншай даведачнай літаратуры, падрыхтоўкі навуковых кадраў, каардынацыі даследаванняў у галіне літаратуразнаўства, збору і належнага захоўвання рукапіснай спадчыны ўкраінскіх пісьменнікаў.

 Гісторыя 
Створаны ў 1926 годзе ў Харкаве як Інстытут Тараса Шаўчэнкі ў сістэме Народнага камісарыята асветы Украінскай ССР. З 1936 г. у сістэме АН УССР (цяпер Нацыянальная акадэмія навук Украіны). З 1952 г. Інстытут літаратуры імя Т. Р. Шаўчэнкі.

 Структура 
 Аддзел шаўчэнказнаўства
 Аддзел рукапісных фондаў і тэксталогіі
 Аддзел старажытнай украінскай літаратуры
 Аддзел класічнай украінскай літаратуры
 Аддзел украінскай літаратуры ХХ стагоддзя і сучаснага літаратурнага працэсу
 Аддзел тэорыі літаратуры і літаратурнай крытыкі
 Аддзел кампаратывістыкі
 Аддзел замежных і славянскіх літаратур
 Аддзел замежнай украіністыкі
 Навукова-інфармацыйны аддзел
 Цэнтр амерыканістыкі
 Цэнтр даследавання літаратуры фэнтэзі
 Цэнтр даследавання праблематыкі ўкраінскага шасцідзясятніцтва
 Цэнтр даследавання жыцця і творчасці Панцеляймона Куліша

 Спасылкі 
 Сайт інстытута

Катэгорыя:Нацыянальная акадэмія навук Украіны